ນັກສອນສາສະໜາ ຫົວຮຸນແຮງ Awlaki ຖືກຂ້າຕາຍ ຢູ່ເຢເມນ (ເບິ່ງວີດີໂອ)
ນັກສອນສາສະໜາ ຫົວຮຸນແຮງ ທີ່ເກີດຢູ່ອະເມຣິກາ Awlaki ຖືກຂ້າຕາຍ ໃນພາກຕາເວັນອອກ ຂອງເຢເມນ
ກະຊວງປ້ອງກັນປະເທດເຢເມນກ່າວວ່າ ນັກສອນສາສະໜາຫົວຮຸນແຮງທີ່ເກີດຢູ່ອະເມຣິກາ ນາຍ Anwar al-Awlaki ໄດ້ຖືກຂ້າຕາຍແລ້ວ ກະຊວງປ້ອງກັນປະເທດເຢເມນເວົ້າວ່ານາຍ Awlaki ທີ່ເປັນເຄືອຂ່າຍຂອງກຸ່ມກຳລັງກໍ່ການ ຮ້າຍອາລກາຍດາຢູ່ໃນປະເທດດັ່ງກ່າວໄດ້ຖືກຂ້າຕາຍພ້ອມໆກັນກັບຜູ້ຕ້ອງສົງໄສເປັນພວກ ຫົວຮຸນແຮງຈຳນວນຫຼາຍໆຄົນ ກະຊວງປ້ອງກັນປະເທດເຢເມນ ບໍ່ໄດ້ເປີດເຜີຍຂໍ້ມູນເພີ່ມຕື່ມໃດໆໃຫ້ຊາບກ່ຽວສະພາບໃນ ການຖືກຂ້າຕາຍຂອງຜູ້ກ່ຽວ ແຕ່ແຫຼ່ງຂ່າວຂອງພວກຊົນເຜົ່າແລະເຈົ້າໜ້າທີ່ຮັກສາຄວາມສະຫງົບເວົ້າວ່າ ນັກສອນສາສະ ໜາທີ່ເກີດຢູ່ອະເມຣິກາຄົນນີ້ໄດ້ຖືກຂ້າຕາຍໃນຕອນເຊົ້າຂອງວັນສຸກມື້ນີ້ໃນການໂຈມຕີທາງ ອາກາດ ທີ່ແນເປົ້າໝາຍໃສ່ຂະບວນລົດຂອງກຸ່ມກໍ່ການຮ້າຍອາລກາຍດາ ຢູ່ໃນເຂດພາກຕາ ເວັນອອກຂອງປະເທດ ຍັງບໍ່ທັນເປັນທີ່ຈະແຈ້ງເທື່ອວ່າ ໃຜເປັນຜູ້ທຳການໂຈມຕີດັ່ງກ່າວນີ້ ທັງສະຫະລັດແລະເຢເມນ ຕ່າງກໍຕ້ອງການໂຕນາຍ Awlaki ຍ້ອນບົດບາດທີ່ໜ້າສົງໄສ ຂອງຜູ້ກ່ຽວໃນການໂຈມຕີກໍ່ການຮ້າຍ ຮວມທັງການພະຍາຍາມທຳການໂຈມຕີດ້ວຍລະ ເບີດຕໍ່ສາຍການບິນສະຫະລັດໃນປີ 2009 ນອກນັ້ນ ຍັງເປັນທີ່ ເຊື່ອກັນວ່າຜູ້ກ່ຽວຍັງ ຖືກສົງໄສເປັນທີ່ປຶກສາ ກ່ຽວກັບການຍິງສັງຫານແບບບໍ່ເລືອກໜ້າທີ່ຄ້າຍທະຫານແຫ່ງ ນຶ່ງຂອງສະຫະລັດຢູ່ທີ່ລັດເທັກຊັສ ແລະການສັງຫານຊາວຝຣັ່ງຄົນນຶ່ງຢູ່ເຢເມນໃນປີກາຍ ນີ້ ເຈົ້າໜ້າທີ່ສະຫະລັດເຊື່ອວ່າ ນັກສອນສາສະໜາຄົນນີ້ ແມ່ນພົວພັນກັບກຸ່ມກໍໍ່ການຮ້າຍ ອາລກາຍດາໃນແຫຼມອາເຣເບຍທີ່ມີຖານປະຕິບັດງານຢູ່ເຢເມນ